Mariana Zaffaroni

Mariana Zaffaroni Islas (Buenos Aires, 1975eko martxoaren 22a) 1976an bahitu eta gurasoekin batera desagertutako ume argentinarra izan zen,1983an aurkitua eta 1993an itzulia.

 Biografia 
Mariana Zaffaroni Buenos Airesen jaio zen 1975ean. María Emilia Islas Gatti eta Jorge Roberto Zaffaroni Castilla uruguaitarren alaba 1976ko irailaren 27an bahitu zuten, gurasoekin batera, Floridan, Condor Planaren esparruan. Hiru lekukok diote bahiketaren unean ama haurdun zegoela, bigarren seme-alabaren hirugarren hilabetean.

Bizirik atera zirenen testigantzen bidez jakin ahal izan zen hirurak atxilotuta egon zirela "Automotores Orletti" atxilotze zentro klandestinoan. Lekuko batzuek 1976ko irailaren 30era arte ikusi zituzten han. Uruguain egindako ikerketen arabera, urriaren 5etik 6ra bitartean hegaldi klandestino bat egongo zen, non Automotores Orlettiren atxilotu guztiak Montevideora eramango zituzten, eta han hil egingo zituzten.

Anaiaren jaiotzari buruz ez da ezer jakin, baina litekeena da atxilotze zentro klandestino batean jaio izana; izan ere, haurdun zeuden emakume atxilotu asko bizirik mantendu zituzten seme-alabak bereganatzeko.

Urteetan zehar, ama-amona Maria Ester Gattik, Maiatzeko Plazako Amonekin batera, ikerketa ugari egin zituen, eta arrastoei jarraitu zien, azkenean non zegoen jakin arte.

1991n, nerabe zela, epaile batek DNA proba bat egiteko eskatu zion. Ordura arte, Daniela Furci zuen izena, Miguel Angel Furci inteligentzia agente ohiaren eta haren emaztearen ustezko alaba. Hiru urte lehenago jakin zuen istripuz ez zela haien alaba biologikoa.

Garai horri buruz zera dio: "Epaileak ez ninduen nire familia biologikoarekin biziarazi, nik 17 urte nituelako eta ez nuelako nahi. Baldintza gisa jarri zidan Argentinan ikustea".  "Urte askoan urtean behin edo bitan etorri ziren. Nik ez nuen entzun nahi zer esan behar zidaten mingarriegia zelako. Ez nuen nahi, ezin nuen, obligazio batetik harreman bat eraiki". Hala ere, aurrerago harreman estuagoa izan zuen bere familia biologikoarekin.

2015ean nazioarteko kanpaina batean parte hartu zuen, diktaduran bahitu dituzten haurrak kanpoan kokatzeko.

 Erreferentziak 

 Kanpo estekak 

Kategoria:Buenosairestarrak
Kategoria:Desagertutako pertsonak